Auditor's report — BAM, period 2025Q3 (reviewed, opinion: unqualified)
Auditor firm: EY
Signed: 2025-11-11

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัทบริหารสินทรัพย์ กรุงเทพพาณิชย์ จำกัด (มหาชน)

ข้าพเจ้าได้สอบทานข้อมูลทางการเงินซึ่งแสดงเงินลงทุนตามวิธีส่วนได้เสียของบริษัทบริหารสินทรัพย์ กรุงเทพพาณิชย์ จำกัด (มหาชน) (“บริษัทฯ”) ซึ่งประกอบไปด้วยงบฐานะการเงินซึ่งแสดงเงินลงทุนตามวิธี ส่วนได้เสีย ณ วันที่ 30 กันยายน 2568 งบกำไรขาดทุนเบ็ดเสร็จซึ่งแสดงเงินลงทุนตามวิธีส่วนได้เสียสำหรับ งวดสามเดือนและเก้าเดือนสิ้นสุดวันที่ 30 กันยายน 2568 และงบการเปลี่ยนแปลงส่วนของเจ้าของซึ่งแสดง เงินลงทุนตามวิธีส่วนได้เสีย และงบกระแสเงินสดซึ่งแสดงเงินลงทุนตามวิธีส่วนได้เสียสำหรับงวดเก้าเดือนสิ้นสุดวันเดียวกัน และหมายเหตุประกอบงบการเงินซึ่งแสดงเงินลงทุนตามวิธีส่วนได้เสียระหว่างกาลแบบย่อ และ ได้สอบทานข้อมูลทางการเงินเฉพาะกิจการของบริษัทบริหารสินทรัพย์ กรุงเทพพาณิชย์ จำกัด (มหาชน) ด้วยเช่นกัน (รวมเรียกว่า “ข้อมูลทางการเงินระหว่างกาล”) ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410  เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้น ข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

สมใจ คุณปสุต

ผู้สอบบัญชีรับอนุญาต เลขทะเบียน 4499

บริษัท สำนักงาน อีวาย จำกัด

กรุงเทพฯ: 11 พฤศจิกายน 2568

|  | บริษัทบริหารสินทรัพย์ กรุงเทพพาณิชย์ จำกัด (มหาชน) รายงานการสอบทาน และข้อมูลทางการเงินซึ่งแสดงเงินลงทุน ตามวิธีส่วนได้เสียและข้อมูลทางการเงินเฉพาะกิจการ 30 กันยายน 2568 |